

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA SEVERIN**

**POZIV ZA PRIKUPLJANJE PONUDA**

**U POSTUPKU JEDNOSTAVNE NABAVE**

**IZRADE IZMJENA I DOPUNA**

**PROSTORNOG PLANA UREĐENJA OPĆINE SEVERIN**

**(PROSTORNI PLAN NOVE GENERACIJE)**

**(Evidencijski broj nabave PJN 34/25)**

**Severin, listopad 2025.**

 

 **REPUBLIKA HRVATSKA**

 **BJELOVARSKO-BILOGORSKA ŽUPANIJA**

**OPĆINA SEVERIN**

**Općinski načelnik**

Klasa: 406-04/25-01/06

Urbroj: 2103-16-01-25-02

U Severinu, 02. listopada 2025.

Na temelju članka 1. i 7. Pravilnika o provedbi postupka jednostavne nabave roba, radova i usluga Općine Severin („Službeni glasnik Općine Severin“ br. 1/2018) i članka 47. Statuta Općine Severin(„Službeni glasnik Općine Severin“ 1/2021.), općinski načelnik Općine Severin objavljuje

**POZIV ZA PRIKUPLJANJE PONUDA**

**U POSTUPKU JEDNOSTAVNE NABAVE**

**IZRADE IZMJENA I DOPUNA PROSTORNOG PLANA UREĐENJA**

**OPĆINE SEVERIN**

**(PROSTORNI PLAN NOVE GENERACIJE)**

**(Evidencijski broj nabave PJN 34/25)**

**1. PODACI O NARUČITELJU:**

OPĆINA SEVERIN, Severin 137, 43274 Severin

OIB: 08666646178; Tel: (043) 889-010, Telefaks: (043) 889-011

e-mail adresa: opcina-severin@bj.t-com.hr

Odgovorna osoba: općinski načelnik općine Severin Antonio Babec.

**2. OSOBA ZADUŽENA ZA KOMUNIKACIJU S PONUDITELJIMA**

Kontakt osoba: Lidija Haramina, pročelnica Jedinstvenog upravnog odjela Općine Severin, Tel: (043) 889-010, Telefaks: (043) 889-011, e-mail adresa: procelnik@severin.hr

Komunikacija i svaka druga razmjena informacija između Naručitelja i Ponuditelja može se obavljati poštom, telefaksom, elektronički ili na drugi dokaziv način. Naručitelj će pismeno odgovoriti na svaki zahtjev za pojašnjenjem dokumenata za nadmetanje koji primi najkasnije 2 dana prije krajnjeg roka za podnošenje ponuda. Naručiteljevi pismeni odgovori poslati će se svim potencijalnim Ponuditeljima koji su primili Dokumentaciju za nadmetanje, ne navodeći naziv Ponuditelja koji je tražio objašnjenje.

**3. DOKUMENTACIJA U POSTUPKU NABAVE**

Dokumentaciju čine Poziv na dostavu ponuda s pripadajućim prilozima ( Prilog I – Ponudbeni list, Prilog II - Obrazac Tabele realiziranih projekata), Prilog III – Izjava o nekažnjavanju.

**PODACI O POSTUPKU I PREDMETU NABAVE**

**4. NAZIV PROJEKTA:** Izmjene i dopune Prostornog plana uređenja Općine Severin (prostorni plan nove generacije)

**5. MJESTO IZVOĐENJA RADOVA/DAVANJA USLUGA:**

Općina Severin, Severin.

**6. PREDMET POSTUPKA JEDNOSTAVNE NABAVE I KRITERIJ ZA ODABIR PONUDE**

Predmet ovog postupka jednostavne nabave je prikupljanje ponuda za izradu Izmjena i dopuna Prostornog plana uređenja Općine Severin (u daljnjem tekstu: ID PPUO Severin) (prostorni plan nove generacije).

Sa ponuđačem koji ponudi najnižu cijenu, a ispunjava sve uvjete tražene javnim pozivom, sklopiti će se ugovor o nabavi..

**7. PROCIJENJENA VRIJEDNOST NABAVE**

Procijenjena vrijednost nabave izrade ID PPUO Severin iznosi **24.000,00 eura bez 25% PDV-a.**

**8. POSTUPAK I EVIDENCIJSKI BROJ NABAVE NABAVE:**

Naručitelj provodi postupak jednostavne nabave robe i radova procijenjene vrijednosti manje od 26.545,00 eura za robu/usluge, odnosno za radove 66.360,00 eura temeljem Pravilnika o provedbi postupka jednostavne nabave roba, radova i usluga Općine Severin („Službeni glasnik Općine Severin“ br. 1/2018).

Evidencijski broj nabave PJN 34/25.

**9. NAČIN REALIZACIJE NABAVE:**

Po provedenom postupku sklopiti će se ugovor o izradi ID PPUO Severin.

**10. OPIS PREDMETA NABAVE I TEHNIČKI ELEMENTI PROJEKTA**

Koncept prostornog rješenja utvrđen je važećim Prostornim planom uređenja Općine Severin i njegovim I Izmjenama (prostorni plan stare generacije) te će se zadržati i u Prostornom planu uređenja Općine Severin (nove generacije), uz dodatno utvrđene zahtjeve za novim prostorno planskim rješenjima iz nacrta Odluke o izradi izmjene i dopune Prostornog plana uređenja Općine Severin, kao i eventualna planska rješenja koja proizlaze iz opravdanih zahtjeva nositelja izrade, javnopravnih tijela i drugih sudionika izrade ID PPUO Severin.

Predmet nabave - usluga se temelji na odredbama propisa:

- Zakon o prostornom uređenju („Narodne novine“ broj 153/13, 65/17, 114/18, 39/19, 98/19, 67/23) ; (u daljnjem tekstu: Zakon)

- Pravilnik o prostornim planovima („Narodne novine“ broj 152/23); (u daljnjem tekstu: Pravilnik)

Usluga se provodi kroz ISPU sustav – module ePlanovi i ePlanovi – editor, a odnosi se isključivo na nadležnosti stručnog izrađivača utvrđene prema gore navedenim propisima i ne obuhvaća nikakve dodatne ili druge usluge izvan toga.

Razlozi za izradu ID PPUO Severin su:

1. Usklađenost sa zakonskim i podzakonskim okvirom
	1. Zakonska obveza izrade izmjene i dopune Plana i usklađenje sa Zakonom

Zakon o prostornom uređenju (Narodne novine broj 153/13, 65/17, 114/18, 39/19, 98/19 i 67/23).

* 1. Usklađenje s planom više razine

Prostorni plan Bjelovarsko - bilogorske županije

* 1. Usklađenje s planom šireg područja iste razine

Ne postoji plan šireg područja iste razine

1. Određivanje novih prostorno planskih rješenja

Izradi II. id PPUO Severin pristupa se zbog:

 - usklađenja sa VI. id PP BBŽ:

 - ucrtat će se planirana državna biciklistička ruta i planirana županijska biciklistička ruta,

 - brisat će se istražni prostor vjetroelektrane,

 - ucrtat će se postojeća solarna elektrana na k.č.br. 701, k.o. Severin (propisani uvjet zaštite prirode iz točke II. Mišljenja KLASA: 352-01/25-07/02, URBROJ: 2103-21-25-4 od 09.09.2025. godine, izdanog od Bjelovarsko-bilogorske županije, Upravnog odjela za prostorno uređenje, graditeljstvo, zašttu okoliša i državnu imovinu, Odsjek za zaštitu okoliša, nije primjenjiv jer je solarna elektrana već izgrađena u skladu sa VI. Izmjena i dopunama Prostornog plana Bjelovarsko-bilogorske županije te je za zahvat proveden postupak ocjene o potrebi procjene utjecaja na okoliš i izdana je uporabna dozvola),

 - brisat će se šuma posebne namjene,

 - brisat će se potencijalna akumulacija i brana akumulacije Severin,

 - brisat će se melioracijska odvodnja;

 - usklađenja sa odredbama Zakona o prostornom uređenju i posebnih propisa:

 - obzirom da je važeći PPUO Severin izrađen u skladu s pravnim pravilima Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova provest će se postupak transformacije,

 - provjeriti će se podjela građevinskog područja na izgrađeni i neizgrađeni dio i neizgrađenog građevinskog područja na uređeni i neuređeni dio (i obveza izrade UPU),

 - građevinska područja će se prikazati u službenoj kartografskoj projekciji HTRS96/TM na novom digitalnom katastarskom planu izdanom od Državne geodetske uprave,

 - ucrtat će se vodotoci I. i II. reda,

 - brisat će se ekološka mreža,

 - izvršit će se druga usklađenja/ažuriranja temeljem zahtijeva javnopravnih tijela;

 - akceptiranja zahtjeva Nositelja izrade i pravnih i fizičkih osoba:

 - manjih izmjena granica i namjene građevinskih područja,

 - u naselju Orovac više k.č. u građevinsko područje za izgradnju kuća za odmor u mješovitoj pretežito povremeno stambenoj namjeni,

 - u naselju Orovac više k.č. u građevinsko područje za izgradnju u stambenoj namjeni,

 - u naselju Severin više k.č. u građevinsko područje stambene namjene,

 - u naselju Severin na više k.č. promjena namjene,

 - manjih izmjena odredbi za provedbu vezanih na naprijed navedene izmjene te rekonstrukciju/dogradnju izgrađenih građevina.

Izrada ID PPUO Severin obuhvaća čitavo područje Općine Severin te uključuje:

* Stručnu suradnju u proceduri izrade i donošenja Plana sukladno Zakonu o prostornom uređenju, tj. stručnu pomoć Općini Severin kod izrade prijedloga svih dopisa potrebnih za provođenje procedure izrade i donošenja Plana.
* Izradu Nacrta prijedloga Plana, Prijedloga plana za javnu raspravu, Nacrta konačnog prijedloga i Konačnog prijedloga za potrebe donošenja na sjednici Općinskog vijeća, suradnju kod provođenja javne rasprave i izrade izvješća o provedenoj raspravi, isporuku plana u 3 uvezena primjeraka tekstualnog i grafičkog dijela te finalizaciju Plana u modulu ePlanovi – editor.
* Druge radnje koje su sukladno važećoj zakonskoj regulativi definirane kao obveza izrađivača Plana.

**ODREDBE O ISKLJUČENJU I SPOSOBNOSTI GOSPODARSKOG SUBJEKTA**

**11. OSNOVE ZA ISKLJUČENJE GOSPODARSKOG SUBJEKTA**

1. **Naručitelj će isključiti gospodarskog subjekta iz postupka nabave ako utvrdi da je gospodarski subjekt ili osoba koja je član upravnog, upravljačkog ili nadzornog tijela ili ima ovlasti za zastupanja, donošenja odluka ili nadzora toga gospodarskog subjekta pravomoćnom presudom osuđena za bilo koju od okolnosti iz članka 251. stavka 1. ZJN** **(NN 120/2016, 114/22).**

*Gospodarski subjekt dužan je u ponudi dostaviti* ***Izjavu*** kojom se dokazuje da ne postoji osnova **za** isključenje iz članka 251. stavka 1. ZJN (NN 120/2016, 114/22). Izjava mora sadržavati sve okolnosti iz navedenog članka zakona, a može je dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlast zastupanja, donošenja odluka ili nadzora gospodarskog subjekta uz ovjeru pečatom.

1. **Naručitelj će isključiti gospodarskog subjekta iz postupka nabave ako gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje, osim ako mu, sukladno posebnom propisu, plaćanje obveza nije dopušteno ili mu je odobrena odgoda plaćanja.**

*Gospodarski subjekt dužan je u ponudi dostaviti:*

a) potvrdu Porezne uprave o stanju duga koja ne smije biti starija od 30 dana računajući od dana slanja Poziva na dostavu ponuda, ili

b) važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz prethodne točke a), ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana od dana slanja Poziva na dostavu ponuda, ako se u državi sjedišta gospodarskog subjekta ne izdaje potvrda iz prethodne točke a) ili jednakovrijedni dokument iz točke b).

**12. UVJETI SPOSOBNOSTI ZA OBAVLJANJE PROFESIONALNE DJELATNOSTI**

1. **Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.**

*Gospodarski subjekt dužan je u ponudi dostaviti:*

*Izvadak iz sudskog, obrtnog, strukovnog ili drugog odgovarajućeg registra* koji se vodi u državi članici njegova poslovnog nastana koji ne smiju biti stariji od tri mjeseca računajući od dana slanja ovoga Poziva na dostavu ponuda iz kojeg je razvidno da je ponuditelj registriran za izvršenje predmeta nabave.

**13. UVJETI TEHNIČKE I STRUČNE SPOSOBNOSTI I NJIHOVE MINIMALNE RAZINE**

1. **Gospodarski subjekt mora dokazati da ima dovoljnu razinu iskustva.**

*Gospodarski subjekt dužan je u ponudi dostaviti:*

*Popis značajnijih ugovora o izvršenim uslugama/radovima u godini u kojoj je započeo postupak nabave (2025) i tijekom 5 (pet) godina koje prethode toj godini* koji mora sadržavati popisane usluge/radove iste ili slične predmetu nabave. Popis sadržava naziv izvršenih usluga/radova, vrijednost, datum i naziv druge ugovorne strane. Popisu se prilažu *najmanje 3 ugovora (ili drugih jednako vrijednih potvrda) kojima se dokazuje da je izvršio uslge/radove.*

Dokaz iz ove točke mora biti razmjeran predmetu nabave, odnosno ukoliko ponuditelj dostavlja dokaz o izvršenju jednog ugovora dovoljno je da je njegova vrijednost do procijenjene vrijednosti nabave ili ukoliko ponuditelj dostavlja dokaz o izvršenju više ugovora zbroj vrijednosti svih ugovora može biti isti ili viši od procijenjene vrijednosti nabave.

**Svi dokumenti traženi u točkama 11., 12., i 13. mogu se priložiti u preslikama.**

**Nedostatak bilo kojeg od ovih dokaza smatrat će se razlogom za odbijanje ili isključenje ponuditelja iz postupka nabave.**

**ROKOVI**

**14. DATUM, VRIJEME I MJESTO DOSTAVE PONUDA**

Rok za dostavu ponuda je 10 dana od dana objave poziva na internet stranicama Općine Severin <http://severin.hr/> do 15 sati, Općina Severin, Severin 137, 43274 Severin.

**15. ROK ZA DONOŠENJE ODLUKE-OBAVIJESTI O ODABIRU/PONIŠTENJU**

Naručitelj na osnovi rezultata pregleda i ocjene ponuda, te kriterija za odabir ponude donosi Obavijest o odabiru ili poništenju u roku od 15 (petnaest) dana od isteka roka za dostavu ponuda.

**20. ROK, NAČIN I UVJETI PLAĆANJA**

Plaćanje obavljenih usluga/radova izvršiti će se na poslovni račun odabranog ponuditelja na temelju računa Izvršitelja sa priloženim izvješćima za izvršenu uslugu/radove (privremenih situacija i okončanog obračuna, odnosno zapisnika o stvarno izvedenim radovima i ugovornim jediničnim cijenama kojeg izrađuje izvođač, a ovjerava ovlaštena osoba naručitelja koja za naručitelja obavlja nadzor), u roku 30 dana po izvršenoj usluzi/radovima i ispostavi računa uz uvjet ovjere računa od ovlaštene osobe Naručitelja za nadzor provedbe ugovora o nabavi.

Predujam je isključen, a cijene su nepromjenjive.

**21. ROK VALJANOST PONUDE**

Rok valjanosti ponude mora biti minimalno 60 (šezdeset) dana. Naručitelj će odbiti ponudu čija je opcija kraća od zahtijevane.

**22. ROK IZVRŠENJA USLUGE**

8 mjeseci - lipanj 2026. godine

**PODACI O PONUDI**

**23. NAČIN IZRADE PONUDE**

Kako bi ponuda bila prihvatljiva potrebno je dostaviti:

* Prilog I. Ponudbeni list - popunjen, ovjeren i potpisan
* Prilog II. Obrazac broj 1- popunjen, ovjeren, potpisan
* Prilog III. Izjava o nekažnjavanju- popunjena, ovjerena i potpisana
* Dokumente tražene točkama 11., 12. i 13. ovog Poziva

Ponuda se piše neizbrisivom tintom (pisano rukom ili ispisom putem pisača), te mora biti uvezena na način da se onemogući naknadno vađenje ili umetanje listova. Stranice se označavaju na način da je vidljiv redni broj stranice i ukupan broj stranica ponude (npr. 5/10)

**24. IZMJENA, DOPUNA ILI ODUSTAJANJE OD PONUDE**

U roku za dostavu ponuda Ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Vremenom zaprimanja ponude smatra se dostava posljednje verzije izmjene ponude.

Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana se izjava dostavlja na isti način kao i ponuda, s obveznom naznakom da se radi o odustajanju od ponude.

Ponude će se pregledavati prema vremenu kada je ponuda zaprimljena. Ako je dostavljena izmjena i/ ili dopuna ponude, prvo će se pregledati izmjena i/ ili dopuna ponude te potom osnovna ponuda.

**25. NAČIN DOSTAVE PONUDE**

Ponuda se predaje neposredno ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

**Općina Severin, Severin 137, 43274 Severin**

**Evidencijski broj nabave: PJN 34/25**

**Izrada Izmjena i dopuna Prostornog plana uređenja Općine Severin**

**(prostorni plan nove generacije)**

**„NE OTVARAJ“**

Na poleđini omotnice mora biti naznačeno: naziv i adresa ponuditelja

**26. KRITERIJ ZA ODABIR PONUDE**

Kriterij za odabir ponude je **najniža** **cijena ponude.**

**27. NAČIN ODREĐIVANJA CIJENE PONUDE**

Cijena ponude piše se brojkama i izražava u eurima. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelji su dužni ponuditi, odnosno upisati cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu.

**28. OTVARANJE PONUDA I ODABIR PONUDA**

Otvaranje ponuda obaviti će ovlašteni predstavnici Naručitelja u sastavu od najmanje dva predstavnika Naručitelja neposredno nakon isteka roka za dostavu ponuda prema redoslijedu zaprimanja ponuda.

Ovlašteni predstavnici naručitelja otvaraju ponude, obavljaju pregled i ocjenu istih na temelju uvjeta i zahtjeva iz poziva za dostavu ponuda, utvrđuju koja je ponuda prihvatljiva i sa najnižom cijenom, sastavljaju zapisnik o svom radu i daju prijedlog za odabir samo jedne najpovoljnije ponude između prihvatljivih ponuda načelniku Općine Severin.

Na osnovi pristiglih ponuda općinski načelnik će donijeti odluku o odabiru najpovoljnijeg ponuditelja.

Rok za donošenje odluke - obavijesti o odabiru ili poništenju iznosi 15 dana od dana isteka roka za dostavu ponude, odnosno od dana završetka poziva.

Obavijest o odabiru najpovoljnije ponude s preslikom zapisnika o pregledu i ocjeni ponuda ili obavijest o poništenju postupka Naručitelj će dostaviti svakom ponuditelju na lako dokaziv način.

Općina Severin pridržava pravo da do okončanja postupka poništi postupak bez obrazloženja i odgovornosti prema ponuditeljima, odnosno pravo da ne prihvati ni jednu ponudu.

Odabrani ponuditelj dužan je u roku od 7 dana od dana poziva zaključiti ugovor. Ako izabrani ponuditelj u roku od 7 dana od dana poziva na potpisivanje Ugovora ne pristupi potpisivanju ugovora, smatrati će se da je odustao od ponude. Obavljanje predmetnih radova/usluge bit će povjereno slijedećoj osobi koja je dostavila najpovoljniju ponudu ili će se poništiti javni poziv.

**29. JEZIK I PISMO PONUDE**

Ponuda se podnosi na hrvatskom jeziku i latiničnom pismu.

**NAČELNIK OPĆINE SEVERIN**

**Antonio Babec**